Suresh 246 Views
బడ్జెట్‌పై ‘కార్పొరేట్‌ అసంతృప్తి
న్యూడిల్లీ: కేంద్ర ఆర్థిక మంత్రి అరుణ్‌జైట్లీ ఇవాళ లోక్‌సభలో ప్రవేశపెట్టిన బడ్జెట్‌ పట్ల కార్పొరేట్‌ రంగం అసంతృప్తితో ఉంది. అంచనాలకు అనుగుణంగా బడ్జెట్‌ లేదని వ్యాఖ్యానించింది. కార్పొరేట్‌ టాక్స్‌ రేట్‌ తగ్గింపునకు ఎంతగానో ఎదురుచూశామని, అయితే మినహాయింపులు ఎలా అన్న విషయంలో మరింత స్పష్టత ఉంటుందని భావించామని ‘ఫిక్కీ అధ్యక్షుడు హర్షవర్ధన్‌ నియోటా వ్యాఖ్యానించారు. కార్పొరేట్‌ ట్యాక్స్‌ను 25శాతం తగ్గస్తామని అరుణ్‌జైట్లీ మాట్లాడినపుడు దానిపై ఎంతో చర్చ జరిగిందని పేర్కొన్న సిఐఐ అధ్యక్షుడు సుమిత్‌ ముజుందార్‌, బడ్జెట్‌లో ఆ అంశాన్ని ప్రస్తావించలేదన్నారు. పన్ను రేట్ల హేతుబద్దీకరణ, సరళీకరణ చేసి ఉంటే వ్యాపార, వాణిజ్య రంగాలకు ఎంతో ప్రయోజనకారిగా ఉండేదని అసోచామ్‌ అధ్యక్షుడు సునీల్‌ కనోరియా అన్నారు. ఇదిలా ఉంటే బడ్జెట్‌ మొత్తం మీద బాగుంది..అని బజాజ్‌ ఆటో లిమిటెడ్‌ చైర్మన్‌ రాహుల్‌ బజాజ్‌ అన్నారు.